SL Uradni list Evropske unije C 258/2

Povzetek podatkov, ki ga države članice predložijo o državni pomoči, dodeljeni na podlagi Uredbe Komisije (ES) št. 1/2004 z dne 23. decembra 2003 o uporabi členov 87 in 88 Pogodbe o ustanovitvi ES za državno pomoč malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov

(2005/C 258/02)

Št. pomoči: XA 36/05

Država članica: Španija

Regija: Galicija

Naziv sheme pomoči: Pomoč za pripravo in razširjanje sektorskih smernic za uvedbo sistemov za zagotavljanje kakovosti v kmetijsko-prehrambeni industriji v Galiciji

Pravna podlaga: Orden de …XXX.…de…XXX… por la que se regulan ayudas para la elaboración y difusión de guías sectoriales para la implantación de sistemas de aseguramiento de la calidad en las industrias agroalimentarias gallegas. A su vez esta orden está relacionada con la Ley 2/2005, de 18 de febrero de 2005, de promoción y defensa de la calidad alimentaria gallega (DOG n° 49, de 11 de marzo). Las ayudas son para la adaptación de las empresas agroalimentarias a las exigencias en materia de aseguramiento de la calidad que establece dicha ley

Načrtovani letni izdatki po shemi:

2005: 200 000 EUR

2006: 250 000 EUR

Največja intenzivnost pomoči: 80 % upravičenih stroškov, do največ 30 000 EUR na upravičenca. Poleg tega se izrecno uporabljajo tudi zgornje meje, ki veljajo za akumulacijo pomoči, določene v Uredbi (ES) št. 1/2004

Datum začetka izvajanja: Po objavi pravne podlage pomoči, ki bo predvidoma v aprilu ali maju 2005

Trajanje sheme ali individualne pomoči: 2005–2006

Cilj pomoči: Zagotoviti, da mala in srednja agroživilska podjetja izpolnijo zahteve glede zagotavljanja kakovosti (uvedba sistemov sledljivosti in varnosti živil), določene v zakonu Galicije št. 2/2005 z dne 18. februarja 2005, s subvencioniranjem stroškov pripravo in razširjanje sektorskih smernic za uvedbo teh sistemov, ki so sestavni del smernic iz Uredbe (ES) št. 178/2002 in Uredbe (ES) št. 852/2004. Pomoč spada pod cilje iz člena 13 (spodbujanje proizvodnje in trženja kakovostnih kmetijskih proizvodov) Uredbe (ES) št. 1/2004

Zadevni gospodarski sektorji: Vsi deli kmetijsko-prehrambenega sektorja, od pridelave do predelave in prodaje

Naziv in naslov organa, ki dodeli pomoč:

Dirección General de Industrias y Promoción Agroalimentaria. Consellería de Política Agroalimentaria y Desarrollo Rural Rúa dos Irmandiños, s/n 15771 Santiago de Compostela

Spletna stran: http: //www.xunta.es/doc/dog.nsf

Številka pomoči: XA 38/05

Država članica: Francija

Regija: Departma Loire-Atlantique

Naziv sheme pomoči: shema pomoči za neopredmetene investicije na področju vinogradništva (tehnična pomoč)

Pravna podlaga: Articles L 1511-1 et suivants du code général des collectivités territoriales

Načrtovani letni izdatki po shemi: 90 000 EUR za tri leta (30 000 EUR letno)

Največja intenzivnost pomoči:

— med 25 % in 50 % stroškov revizije in tehnične podpore (odobreni stroški: 600 EUR na enoto)

— med 30 % in 70 % stroškov analiz in revizij podjetja (odobreni stroški med 600 in 2 000 EUR na enoto)

Pri pomoči se upošteva omejitev, predpisana v točki 14 Smernic za področje kmetijstva, in sicer na upravičenca in v obdobju treh let veljata naslednji omejitvi: 100 000 EUR ali 50 % odhodkov za vse pomoči za tehnično pomoč skupaj, pri čemer se upošteva višji znesek

Datum začetka izvajanja: po prejemu potrdila o prejemu s strani Evropske komisije

Trajanje sheme pomoči: tri leta, do vinskega leta 2006/2007

Cilj pomoči: Shema se nanaša na strokovnjake v vinogradniškem sektorju na področju Nantesa, v celotnem depatrmaju Loire-Atlantique, njen cilj pa je izboljšanje kakovosti proizvodov in delovanja vinogradniških podjetij v departmaju s pomočjo finančne podpore, ki jo Conseil général daje za storitve tehničnega svetovanja

Narava aktivnosti, ki so upravičene do podpore: Gre za financiranje storitev tehničnega svetovanja za potrebe vinogradnikov.

V skladu s členom 14 Uredbe Komisije (ES) št. 1/2004 z dne 23. decembra 2003 so do podpore upravičeni poslovna revizija in tehnična podpora za vinogradnike kot tudi splošna analiza in revizija podjetja, ki je na voljo vinogradniškim podjetjem za vzpostavitev dogovorjenega in njim prilagojenega akcijskega načrta

Področja, na katera se nanaša: vsi kmetovalci v departmaju, posebej vinogradniki

Naziv in naslov pristojnega organa:

M. le Président du Conseil général de Loire-Atlantique, Hôtel du département, 3 quai Ceineray BP 94109 FR-44041 Nantes Cedex 1

Spletna stran: www.cg44.fr/action/agriculture

Številka pomoči: XA 39/05

Država članica: Francija

Regija: Franche-Comté

Naziv sheme pomoči: Tehnična podpora: poskusi in prikazovanje v okviru operacije INTERREG „razvoj in valorizacija zdravilnih in aromatičnih rastlin s strani Francije in Švice“ (1. faza)

Pravna podlaga:

— Décisions de la Commission du 16 novembre 2001 et du 8 décembre 2004 approuvant le programme d'initiative communautaire INTERREG III A entre la France et la Suisse, dans le cadre de la mise en œuvre du règlement (CE) no 1260/1999 du Conseil du 21 juin 1999 portant dispositions générales sur les fonds structurels,

— Conseil Régional: Commission permanente du 27 mai 2004,

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises

Načrtovani letni izdatki po shemi: 21 963,36 EUR

Največja intenzivnost pomoči: 30 %

Datum začetka izvajanja: po prejemu potrdila o prejemu s strani Evropske komisije, v letu 2005

Trajanje sheme pomoči: najkasneje do 31. decembra 2005

Cilji pomoči: Pomoči so namenjene za naslednje dejavnosti, ki izhajajo iz člena 14 Uredbe ES 1/2004 (tehnična pomoč v kmetijskem sektorju):

opredelitev postopka zdravljenja mastitisa pri govedu in ovcah z aromaterapijo in fitoterapijo v sodelovanju z zunanjimi svetovalci,

program kultiviranja in izbora aromatičnih in zdravilnih rastlin (opredelitev postopka prikaza kultiviranja, določanja področij, spremljanja in registracije v sodelovanju z zunanjimi svetovalci),

razširjanje informacij in obveščanje (prireditve, dokumentacijski center, informiranje)

Cliji so:

Dati kmetovalcem in širši javnosti na razpolago znanja o proizvodih, pridobljenih s predelavo aromatičnih in zdravilnih rastlin, in njihovo uporabo pri živalskih boleznih v kmetijstvu.

Izboljšati razvoj, da bo strokovno in ljubiteljsko delovanje bolj usmerjeno k spoštovanju okolja (raziskave — preizkušanje). Poizkusi pri reji goveda in ovc bodo omogočili prav dosego tega cilja kot tudi spoznavanje različnih uporab rastlin v veterinarski medicini za zdravljenje čred.

Zbiranje in izbor referenc, znanj in veščin za proizvodnjo, predelavo in uporabo rastlin za domačo in poklicno uporabo. Te reference bodo omogočale prikazovanje, preizkušanje in prilagajanje na lokalni ravni. Oblikovanje znanj in veščin v okviru projekta, da bi jih posredovali strokovnjakom in širši javnosti. Ovrednotenje rastlin v obmejnem pogorju Massif Jurassien z razvojem proizvodnje in nabiranja v večjem obsegu; merjenje socialno-ekonomskih vplivov. Posledično zmanjšanje stroškov proizvodnje in predelave z vzpostavitvijo predelovalnih sredstev tako za ravnanje z gojenimi rastlinami, gozdnimi stranskimi proizvodi kot tudi rastlinami na neobdelanih površinah.

Utrditi podobo naših regij kot gostoljubnih in naravnih regij, ki so zibelka inovacij in alternativnih metod; spodbujati in izpostaviti lokalne posebnosti glede uporabe rastlin, ki rastejo na pogorju Massif, spodbujati lokalne pobude in združenja, povezana s to tematiko.

Področja, na katera se nanaša: kmetovalci v regiji Franche-Comté, ki jih program zanima, bodisi z vidika industrijskih in zdravilnih rastlin (poglavje 12 nomenklature) bodisi z vidika živih živali (poglavje 1 nomenklature)

Naziv in naslov pristojnega organa:

M. le Président du Conseil Régional de Franche-Comté Hotel de Region 4 Square Castan FR-25031 Besancon Cedex

Spletna stran: Conseil Régional: www.cr-franche-comte.fr

(in FEDER: www.interreg3afch.org/)

Drugi podatki: Program bo izvajala lokalna javna ustanova za kmetijsko izobraževanje Lons Le Saunier „Edgar Faure“ — 614 avenue Edgar Faure — FR-39570 Montmorot

Številka pomoči: XA 41/05

Država članica: Nizozemska

Regija: Provinca Frizija

Naziv sheme pomoči ali ime podjetja, ki prejme individualno pomoč: Subsidieverordening monumenten en cultuurhistorie 2005-2010 (Uredba o subvencioniranju zgodovinskih spomenikov in kulturne dediščine v obdobju 2005-2010)

Pravna podlaga:

— Algemene wet bestuursrecht, hoofdstuk 4

— Algemene Subsidieverordening Provincie Fryslân 1998

— Provinciewet artikel 145

Načrtovani letni izdatki po shemi ali skupni znesek individualne pomoči, dodeljene podjetju: Povprečni znesek letnih izdatkov je 882 000 EUR

Predvideni izdatki za naslednja leta so:

480 000 EUR za leto 2005

1 274 264 EUR za leto 2006

877 132 EUR za leto 2007

877 132 EUR za leto 2008

877 132 EUR za leto 2009

Največja intenzivnost pomoči: Največja intenzivnost pomoči je 50 % upravičenih stroškov. Največji znesek pomoči je 60 000 EUR na zahtevek

Datum začetka izvajanja: Izvajanje se začne po objavi v Provinciaal Blad. Predvideni datum začetka veljavnosti je 1. julij 2005

Trajanje sheme ali individualne pomoči: Shema traja do vključno 31. decembra 2009 (1)

Cilj pomoči:

— obnova, vzdrževanje in zgodovinske raziskave spomenikov v Friziji;

— projekti in dejavnosti, ki se ukvarjajo z vzdrževanjem, krepitvijo in subvencioniranjem kulturnozgodovinske dediščine v Friziji.

Uporablja se člen 5 Uredbe (ES) št. 1/2004.

Za upravičene stroške veljajo Smernice urada za zaščito spomenikov Rijsksdienst voor de Monumentenzorg v zvezi z obnovo in vzdrževanjem. Te smernice so objavljene pod referenčno oznako WJZ/1998/53812 (8077) v Uradnem listu Kraljevine Nizozemske št. 17 z dne 26. januarja 1999

Zadevni gospodarski sektorji: Shema ne velja za proizvodni sektor in/ali sektor predelave

Naziv in naslov organa, ki dodeli pomoč:

Provincie Fryslân Postbus 20120 NL-8900 HM Leeuwarden

Spletna stran: Spletna stran: www.fryslan.nl

Drugi podatki: Provincialna uredba (provinciale verordening) zadeva različne vrste zgodovinskih spomenikov. V letih 2005 in 2006 imajo pri dodelitvi subvencij prednost kmetije (in cerkve). Ta časovni razpored ustreza veljavnosti Uredbe o izjemi

Številka pomoči: XA 42/05

Država članica: Nizozemska

Naziv sheme pomoči ali ime podjetja, ki prejme individualno pomoč: Pomoč za izvajanje testov TSE pri kozah za zakol

Pravna podlaga: Begroting van het Ministerie van Landbouw, Natuur en Voedselkwaliteit. Proračun Ministrstva za kmetijstvo, naravo in kakovost živil.

Priloga III Uredbe (ES) št. 999/2001, kakor je bila spremenjena z Uredbo (ES) št. 214/2005, obvezuje države članice, da pri kozah izvajajo teste za ugotavljanje TSE. V skladu s proračunom se stroški, povezani z izvajanjem testov, lastnikom koz ne zaračunavajo

Načrtovani letni izdatki po shemi ali skupni znesek individualne pomoči, dodeljene podjetju: Skupna proračunsko dodeljena sredstva znašajo letno največ približno 84 000 EUR. Ta znesek temelji na največ 7 000 kozah

Največja intenzivnost pomoči: Skupni stroški za test znašajo 42,00 EUR. Država članica Nizozemska prispeva na kozo (starejšo od 18 mesecev) 12,00 EUR. Temu znesku se doda znesek 30,00 EUR, ki ga prispeva Evropska komisija

Datum začetka izvajanja: Obveznost do izvajanja testov pri kozah je začela veljati z Uredbo (ES) št. 214/2005 o spremembi Uredbe (ES) št. 999/2001 dan po objavi v Uradnem listu Evropske unije. Ker je ta evropska obveznost začela veljati zelo hitro, je država članica Nizozemska neposredno začela z izvajanjem testov pri kozah. Stroški, povezani z izvajanjem testov, se prvotnemu rejcu koz ne zaračunavajo

Trajanje sheme ali individualne pomoči: Pomoč se dodeljuje v tej obliki, dokler Evropska komisija ne sprejme sklepa o morebitnem nadaljnjem izvajanju testov TSE pri kozah. Komisija je napovedala, da bo sklep sprejela jeseni 2005. Kakor hitro bo sprejet sklep o nadaljnjem ali siceršnjem izvajanju testov TSE pri kozah, bo treba odločiti, ali se pomoč dodeli, in če se, v kakšni obliki

Cilj pomoči: Po mnenju nizozemske vlade sodi ta pomoč v področje uporabe člena 15 Uredbe Komisije (ES) št. 1/2004 z dne 23. decembra 2003.

Zbiranje epidemioloških podatkov o TSE pri kozah.

Ozadje dodeljevanja pomoči je naslednje: Uredba (ES) št. 999/2001 obvezuje države članice, da izvajajo teste za ugotavljanje TSE pri kozah. Na ta način naj bi pri kozah v najkrajšem času ugotovili obolelost za BSE. Ker pa je dobiček od koze tako majhen, ga stroški, povezani z izvajanjem testa TSE, v veliki meri presežejo. Zaračunavanje stroškov testa bi rejce koz odvrnilo od tega, da bi svoje živali ponudili za zakol. Posledica tega bi bila, da se testi ne bi izvajali in da zaradi tega ne bi prišlo do zbiranja epidemioloških podatkov, kar bi bilo glede na pomembnost javnega zdravja zelo nezaželeno. Popolna povrnitev stroškov testa omogoča ponujanje koz za zakol in s tem izvajanje testov TSE ter zbiranje njihovih rezultatov

Zadevni gospodarski sektorji: Kmetijska podjetja, zlasti rejci koz

Naziv in naslov organa, ki dodeli pomoč: Ministerie van Landbouw Natuur en Voedselkwaliteit

Spletna stran: www.minlnv.nl/loket

Drugi podatki: Kot navedeno, gre za začasen ukrep. Pomoč za izvajanje testov BSE in TSE se dodeli v skladu s smernicami Skupnosti za dodelitev državne pomoči za izvajanje testov TSE, poginule živali in klavnične odpadke (UL C 324, 24.2.2002)

Številka pomoči: XA 47/05

Država članica: Francija

Regija: Departma Var

Naziv sheme pomoči: Pomoč za zagotovitev varnosti skladiščenja fitofarmacevtskih sredstev

Pravna podlaga:

— Article 4 du règlement (CE) no 1/2004 de la Commission

— Articles L 1511-1 et suivants du Code général des collectivités territoriales

Načrtovani letni izdatki po shemi: 100 000 EUR

Največja intenzivnost pomoči: Pomoč bo ustrezala 20 % upravičenih naložb in bo omejena na 1 400 EUR.

Če bodo naložbe izvedli mladi kmetovalci v obdobju petih let po datumu začetka dejavnosti, se bo največja intenzivnost pomoči dvignila na 25 % z omejitvijo 1 450 EUR.

Če bodo vzpostavljena dodatna financiranja s strani drugih lokalnih ali regionalnih oblasti, bo stopnja intervencije Razširjenega sveta od primera do primera pregledana zaradi možnega znižanja, da bo spoštovana najvišja stopnja dovoljene državne pomoči

Datum začetka izvajanja: Po prejemu potrdila o prejemu s strani Evropske komisije

Trajanje sheme pomoči: Najkasneje do 31. decembra 2009

Cilj pomoči: Shema pomoči za naložbe v skladiščenje fitofarmacevtskih sredstev bo v kmetijskem sektorju spodbudila izboljšanje praks, da bodo omogočile varovanje in spoštovanje okolja in njegovih naravnih virov ter hkrati zagotavljale varnost posameznikov.

V ta namen so upravičeni stroški:

pridobitev varnostnih zabojnikov, prilagojenjih za skladiščenje sodov in manjših posod kot tudi njihove opreme (toplotna izolacija, police, vpojne podloge za kemikalije itd.),

ureditev obstoječih stavb (varnostna omara, enote za skladiščenje, prezračevanje prostora, oprema v zadrževalnem koritu itd.),

namestitev posebnih profesionalnih varnostnih kompletov za skladiščenje fitofarmacevtskih sredstev na kmetiji kot tudi zunanje opreme in neobveznega materiala (galvanizacija objektov za skladiščenje, zaščitne prevleke itd.).

Shema je v skladu s kriteriji iz člena 4 Uredbe (ES) št. 1/2004.

Predvsem s spodbujanjem varnostnih naložb v opremo za skladiščenje fitofarmacevtskih sredstev, namenjenih za varovanje zdravja na kmetijskih gospodarstvih, shema pomoči ne spada na področje minimalnih zahtev Skupnosti, povezanih z okoljem, skrbjo za higieno na živinorejskih gospodarstvih ali dobro počutje živali, katerih spoštovanje bo verjetno preverjeno. Njen cilj je zagotavljanje javnega zdravja, področja s skupkom pravil, ki presegajo kmetijski okvir

Področja, na katera se nanaša: Vsa kmetijska gospodarstva v departmaju

Naziv in naslov pristojnega organa:

Monsieur le Président du Conseil général du Var Direction de l'activité économique et du développement — service agriculture BP 1303 FR-83076 Toulon Cedex

Spletna stran: www.cg83.fr

Številka pomoči: XA 50/05

Država članica: Zvezna republika Nemčija

Regija: Zvezna dežela Schleswig-Holstein

Naziv sheme pomoči ali ime podjetja, ki prejme individualno pomoč: Dodelitev pomoči za kritje stroškov v zvezi s pripravo umirajočih živali (goveda, ovac, koz) za jemanje vzorcev v okviru hitrih testov za ugotavljanje BSE/TSE pri umirajočih živalih (govedu, ovcah, kozah) v skladu z Uredbo (ES) št. 999/2001 Evropskega parlamenta in Sveta z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij. Upravičenci so lastniki živali, ki so mala ali srednje velika podjetja v smislu Uredbe (ES) št. 1/2004

Pravna podlaga: Richtlinien für die Gewährung von Beihilfen im Rahmen der Bekämpfung Transmissibler Spongiformer Enzephalopathien bei Rinder, Schafen und Ziegen (TSE- Beihilfe-Richtlinien) in der Fassung vom 16. Dezember 2004

Načrtovani letni izdatki po shemi ali skupni znesek individualne pomoči, dodeljene podjetju: Stroški v zvezi s pripravo poginulih živali (goveda, ovac, koz) za jemanje vzorcev: 770 000 EUR v letu 2005.

Od leta 2000 letno 161 000 EUR

Največja intenzivnost pomoči: 100 % ali 7,41 EUR na vzorec pri govedu in 3,86 EUR na vzorec pri ovcah in kozah

Datum začetka izvajanja: Izvajanje od začetka veljavnosti Smernic za dodelitev pomoči za odpravljanje transmisivnih spongiformnih encelopatij pri govedu, ovcah in kozah (Richtlinien für die Gewährung von Beihilfen im Rahmen der Bekämpfung Transmissibler Spongiformer Enzephalopathien bei Rinder, Schafen und Ziegen (TSE- Beihilfe-Richtlinien)) v različici z dne 16. decembra 2004 z veljavnostjo za nazaj od 1. januarja 2001

Opomba: Kasnejša objava je možna šele zdaj, ker je bil prvotno načrtovan enoten zahtevek za Zvezno republiko Nemčijo (št. pomoči 373/2003). Zaradi neuspešnosti in začetka veljavnosti Uredbe o izvzetju št. 1/2004 velja za Schleswig-Holstein zdaj poseben zahtevek za izvzetje

Trajanje sheme ali individualne pomoči: Dodelitev pomoči traja tako dolgo, kot je predpisan pregled v skladu s številkama I.3 in II.3 Poglavja A Priloge III k Uredbi (ES) št. 999/2001

Cilj pomoči: Praviloma morajo lastniki živali v zvezni deželi Schleswig-Holstein kriti stroške diagnostičnih ukrepov, ki jih morajo izvesti na živalih na podlagi zdravstvenovarstvenih pravnih predpisov. Cilj ukrepa je zagotoviti nadzor nad TSE pri poginulih živalih tako, da se lastnikom goveda, ovac in koz krijejo stroški v zvezi s pripravo umirajočih živali za jemanje vzorcev v obratih za odstranjevanje trupel.

To izvzetje ima pravno podlago v črki C člena 16 Uredbe (ES) št. 1/2004

Zadevni gospodarski sektorji: Kmetijski sektor. Lastniki goveda, ovac in koz na stopnji proizvodnje

Naziv in naslov organa, ki dodeli pomoč:

Ministerium für Soziales, Gesundheit, Familie, Jugend und Senioren des Landes Schleswig-Holstein Adolf-Westphal-Straße 4 DE-24143 Kiel

Spletna stran: http://www.landesregierung-sh.de/landesrecht/6623.18h.htm

(Vir: Uradni list Zvezne dežele Schleswig-Holstein, letnik 2004, str. 853)

Številka pomoči: XA 51/05

Država članica: Francija

Regija: Pikardija

Naziv sheme pomoči: Pomoči za certificiranje in nadzor, vezan na ekološko kmetijstvo

Pravna podlaga:

— Article 13 du règlement (CE) no 1/2004 du 23 décembre 2003 de la Commission

— Article L. 1511-1 et L. 1511-2 du code général des collectivités territoriales

— Délibération no ECO 103-2 de la commission permanente du conseil régional du 29 octobre 2004

Načrtovani letni izdatki po shemi: 50 000 EUR

Največja intenzivnost pomoči:

— 100 % dejanskih stroškov certificiranja in nadzora pri 100 % ekološkem načinu proizvodnje,

— 50 % dejanskih stroškov certificiranja in nadzora pri mešanem načinu proizvodnje (delno ekološka in delno tradicionalna proizvodnja).

Zgornja meja odobrenih letnih odhodkov: 1 000 EUR

Datum začetka izvajanja: Po prejemu potrdila o prejemu s strani Evropske komisije

Trajanje sheme pomoči: Neomejeno, glede na proračunska sredstva

Cilj pomoči: Organizirano spremljati in spodbujati razvoj ekološkega kmetijstva v Pikardiji s prevzemom celotnih ali delnih stroškov začetnega certificiranja in nadzora v zvezi z ekološko proizvodnjo v skladu z Uredbo (EGS) št. 2092.

S pomočmi ekološkemu kmetijstvu želi regionalni svet v Pikardiji razvijati kakovostno kmetijstvo

Področja, na katera se nanaša: Vsa področja proizvodnje, predelave in trženja kmetijskih proizvodov.

Ta shema pomoči je odprta za kmetijska gospodarstva in podjetja za predelavo ekoloških proizvodov kot tudi združenja ali skupine ekoloških proizvajalcev

Naziv in naslov pristojnega organa:

Conseil régional de Picardie 11, mail Albert 1er BP 2616 FR-80026 Amiens cedex 1

Naslov internetne strani: http://www.picardie.fr/fr/page.cfm?pageref=guidedesaidesagri

Številka pomoči: XA 52/05

Država članica: Francija

Regija: Pikardija

Naziv sheme pomoči: Pomoči za investicije v razvoj ekološkega kmetijstva

Pravna podlaga:

— Articles 4 du règlement (CE) no 1/2004 du 23 décembre 2003 de la Commission

— Article L. 1511-1 et L. 1511-2 du code général des collectivités territoriales

— Délibération no ECO 103-1 de la commission permanente du conseil régional du 29 octobre 2004

Načrtovani letni izdatki po shemi: 300 000 EUR

Največja intenzivnost pomoči:

— 40 % za kmetijska gospodarstva, ki so 100 % ekološka (celotna površina je ekološka), tudi gospodarstva, ki so v fazi preusmerjanja,

— 30 % za mešana kmetijska gospodarstva (del ekološke in del tradicionalne proizvodnje) z bonusom 5 % za kmetovalce, ki se z dejavnostjo ukvarjajo manj kot 5 let.

Zgornja meja odobrenih investicij: 50 000 EUR na projekt ali zgornje meje pomoči v zneskih 20 000 EUR, 25 000 EUR in 17 5000 EUR.

Te zgornje meje za odobrene investicije se lahko podvojijo v primeru dogovorov z drugimi skupnostmi (departmaji, ozemlja, občine …).

V primeru združenj z več kmetovalci se zgornje meje odobrenih investicij in posledično najvišjih stopenj navedenih pomoči podvojijo

Datum začetka izvajanja: Po prejemu potrdila o prejemu s strani Evropske komisije

Trajanje sheme pomoči: Neomejeno, glede na proračunska sredstva

Cilj pomoči: Spodbujati razvoj ekološkega kmetijstva v Pikardiji s pomočmi za investicije, katerih cilj je:

izboljšanje in prerazporeditev proizvodnje,

izboljšanje kakovosti,

ohranjanje in izboljšanje naravnega okolja, higienskih pogojev in dobrega počutja živali,

spodbujanje raznovrstnosti proizvodne dejavnosti.

Pomoč se nanaša na vse investicije, ki so neposredno povezane z ekološkim kmetijstvom (razen tistih, ki so namenjene izključno za obnovo opreme) med in po preusmeritvi, tako na ravni proizvodnje kot predelave in trženja proizvodov ekološkega kmetijstva

Področja, na katera se nanaša: Vsa področja proizvodnje, predelave in trženja kmetijskih proizvodov ekološkega kmetijstva. Ta shema pomoči je odprta za vsa kmetijska gospodarstva ekološke proizvodnje in za strukture, povezane z zbiranjem sredstev za boljše ovrednotenje ekoloških proizvodov.

Naziv in naslov pristojnega organa:

Conseil régional de Picardie 11, mail Albert 1er BP 2616 FR-80026 Amiens cedex 1

Naslov internetne strani: http://www.picardie.fr/fr/page.cfm?pageref=guidedesaidesagri

(1) Shema in vsi individualni ukrepi, ki temeljijo na shemi in trajajo dlje kot do 31. decembra 2006, se prilagodijo določbam, ki veljajo po pregledu Uredbe (ES) št. 1/2004. Predvideno je tudi, da se spremembe na podlagi Uredbe (ES) št. 1/2004 in njenih kasnejših uredbah sporočijo Komisiji.